wickkiey/tamil-wikipedia-chunked huggingface dataset:
# நெய்தல் மலர்

## சங்கப்பாடல்கள் தரும் செய்தி

- நெய்தல் கண்ணுக்கு உவமையாகக் காட்டப்படும்.
- நறுமணம் கொண்டது. செருந்தியொடு சேர்ந்து பூக்கும்.
- உப்பங்கழியில் பூக்கும்.
- நெல்வயலில் பூக்கும்.
- அலங்கும் இதழ்களைக் கொண்டது.
- புல்லிய இதழ்களைக் கொண்டது
- நெய்தல் பூத்திருக்கும் பகுதியை ‘நெய்தல் படப்பை’ என்பர்.
- கண்ணியாகக் கட்டித் தலையிலும் சூடிக்கொள்வர்.
- தொடையாகக் கட்டி மார்பில் அணிந்துகொள்வர்.
- நெய்தல் பூவை தெய்வப்பாவைக்குச் சூட்டும் பழக்கம் இல்லை.
- வைகறையில் மலரும்.
- புன்னைப்பூவின் தாதுகள் நெய்தல்மீது கொட்டும்.
- எருமை நெய்தலின் புதுப்பூக்களை மேயும்.
- சோழன் நெய்தலங்கானல் இளஞ்சேட்சென்னியை ஊன்பொதி பசுங்குடையார் என்னும் புலவர் ‘நெய்தலங்கானல் நெடியோய்!’ என விளிக்கிறார். இதனால் நெய்தலங்கானல் என்பது சோழநாட்டின் பகுதியாக விளங்கிய பெருநிலப் பகுதி எனத் தெரிகிறது.
# நெய்தல் மலர்

## நெய்தல் மலர்கள் படம்

<></>
# நெய்தல் மலர்

## இவற்றையும் காண்க

:சங்ககால மலர்கள்
# தோல் புற்றுநோய்

**தோற் புற்றுநோய்** அல்லது **தோல் புற்றுநோய்** (*skin cancer*) என்பது தோலில் உள்ள உயிரணுக்களின் இயல்பை மீறிய வளர்ச்சியும் பெருக்கமும் ஆகும். இது பல்வேறு படிகளில் உள்ளது. மூன்று முதன்மையான கேடுதரு தோற்புற்றுநோய் வகைகள் உள்ளன: அடிக்கலப் புற்றுநோய் (basal cell carcinoma), செதிட்கலப் புற்றுநோய் (Squamous cell carcinoma), மெலனோமா அல்லது கரிநிறமிப் புற்றுநோய். இவை ஒவ்வொன்றும் குறிப்பிட்ட உயிரணுக்களில் ஏற்படுவதால் அவற்றின் பெயர் கொண்டு அழைக்கப்படுகின்றன. தோற் புற்றுநோய் தோலின் மேற்பகுதியான மேற் தோலில் ஏற்படுவதால் புற்றுநோய்க்கட்டிகளை அவதானிக்க முடிகின்றது. மற்றைய புற்றுநோய்களைப் போலல்லாது இவற்றை தொடக்க காலத்திலேயே கண்டறிந்து உகந்த சிகிச்சை பெற முடியும், இக்காரணத்தால் இவ்வகைப் புற்றுநோயால் இறப்போரின் எண்ணிக்கை ஒப்பீட்டளவில் குறைவாக உள்ளது.  
தோற்புற்றுநோய் உண்டாக முதன்மையான காரணம் கதிரவனின் புற-ஊதாக்கதிர்கள் தோலில் நீண்டநேரம் வெளிக்காட்டப்படல் ஆகும். நுரையீரல், மார்பக, குடல், சுக்கிலவக புற்றுநோய்களை விட மெலனோமா மற்றும் ஏனைய தோல் புற்றுநோய்கள் பொதுப்படையில் நோக்குகையில் கூடுதலாகக் காணப்படுகின்றன. , முத்துப்போன்ற பளபளக்கும் திரளையாகக் காணப்படும், சிறிய குருதிக்கலன்கள் இதன் வெளிப்பரப்பில் காணப்படும்.
|-
| செதிட்கலப் புற்றுநோய்
| பொதுவாக சிவப்பு, செதிள் திட்டுகளாகத் தோலில் புடைத்துக் காணப்படும். விரைவாகப் பெருகக்கூடிய புற்றுநோய்க் கட்டியாகும், வலி ஒரு பொது இயல்பாக இருக்கும்.
|-
| கரிநிறமிப் புற்றுநோய்
| தோலில் வெவ்வேறு நிறங்களில், சமச்சீர் அற்ற ஒழுங்கற்ற வெளி ஓரத்தைக்கொண்டுள்ள நிறமாற்றப்பகுதி மெலனோமாவாக இருக்கலாம். இது 6 மில்லிமீற்றர் விட்டத்துக்கும் அதிகமாகவே இருக்கும்.
|}
வெய்யில் படும் தோற் பகுதிகளில், முக்கியமாக முகப்பகுதிகளில் அடிக்கலப் புற்றுநோய் உண்டாகின்றது. இவை வேறு இடங்களுக்குப் பரவுதல் (மாற்றிடம் புகல்) அரிது, மேலும் இவற்றால் இறக்கும் வீதமும் மிக அரிது. இவை அறுவைச்சிகிச்ச மூலம் அல்லது கதிரியக்கம் மூலம் இலகுவில் குணப்படுத்தப்படலாம். செதிட்கலப் புற்றுநோய் பொதுவாகக் காணப்படும் ஒன்று, எனினும் அடிக்கலப் புற்றுநோயை விடக் குறைவாகவே காணப்படுகின்றது. இவை ஓரளவு மாற்றிடம் புகலுபவை; ஆனால் கரிநிறமிப் புற்றுநோய் அனைத்து தோற்புற்றுநோயிலும் அரிதாகத் தோன்றினாலும் ஆபத்தானதும் மாற்றிடம் புகல் மிகையனதாகவும் உள்ள தீவிரமான புற்றுநோயாகும்.  
மிகக் குறைவாகக் காணப்படும் தோற் புற்றுநோய்கள்: தோல்நார்ச்சதைப்புற்றுப் புடைப்பு, மேர்கேல் உயிரணுப் புற்றுநோய், காபோசியின் சதைப்புற்று, கதிர்க்கலக் கட்டி, கொம்புமுட்கட்டி, மார்பக பகட் நோய் போன்றன.
# தோல் புற்றுநோய்

## அறிகுறிகள், உணர்குறிகள்

வெவ்வேறு விதமான அறிகுறிகளும் உணர்குறிகளும் உள்ளன. தோலில் ஏதாவது மாற்றம் ஏற்பட்டுப் பின்னர் குணமடையாது இருப்பது, தோலில் ஏற்படும் புண்கள், நிறமாற்றம், ஏற்கனவே உள்ள மச்சத்தில் மாறுபாடு ஏற்படுவது போன்றன தோல் புற்றுநோய் எனச் சந்தேகிக்கக்கூடிய அறிகுறிகளாகும். ஏற்கனவே உள்ள மச்சத்தின் ஓரங்கள் ஒழுங்கற்றுப்போவது, அல்லது மச்சம் பெரிதாகிக்கொண்டே போவது என்பன புற்றுநோயின் அடையாளங்களாகும்.
# தோல் புற்றுநோய்

## காரணங்கள்

சூரிய ஒளியில் இருந்து வரும் புற ஊதா கதிர்களே தோல் புற்றுநோய்க்கு முதன்மையான காரணமாகும்.எனினும் வேறு சில காரணிகளும் உள்ளன அவை:
- புகைப்பிடித்தல்
- மனித சடைப்புத்துத் தீ நுண்ம நோய்த் தொற்றுகள் செதிள்கல புற்றுநோயை உருவாக்கலாம்.
- சில மரபணுப் பிறழ்வு மூலமும் இதுவரலாம். பிறக்கும் போது 20 மிமீ (3/4") விட பெரிய மறு உள்ளவர்களுக்கு கரிநிறமிப் புற்றுநோய் வரும் ஆபத்து அதிகம் உள்ளது.
- நாள்பட்ட ஆறாத காயங்கள் மூலம் செதிள் உயிரணு புற்றுநோய் உருவாகலாம்.
- அயனியாக்கக் கதிர், சுற்றுச்சூழல், செயற்கை புற ஊதா கதிர்கள் தாக்கம், வயதாதல் மற்றும் வெளிறிய நிறதோல் ஆகியனவும் முக்கியக் காரணமாகும்.
- பல நோயெதிர்ப்பு சக்தி தணிப்பு மருந்துகளை பயன்படுத்துவதாலும் தோல் புற்றுநோய் ஆபத்தை அதிகரிக்கிறது.உதாரணமாக ஒரு சைக்லோஸ்போரின் என்ற மருந்தின் மூலம் 200 மடங்கும் அசாதியோப்ரின் என்ற மருந்து மூலம் 60 மடங்கு ஆபத்து அதிகரிக்கின்றது என்று ஆய்வுகள் கூறுகின்றன.
# தோல் புற்றுநோய்

## தடுத்தல்

சூரிய கதிர்களில் இருந்து பாதுகாத்து கொள்ளுதலே கரிநிறமிப் புற்றுநோய் மற்றும் செதிள்கல புற்றுநோய் ஆகியவற்றிலிருந்து பாதுகாத்துகொள்ளும் வழி ஆகும்.தோல் புற்றுநோய் ஆபத்தை குறைக்க உச்சி வேளைகளில் சூரியகுளியலை தவிர்க்கவும், பாதுகாப்பு ஆடை பயன்படுத்தவும், கருப்பு கண்ணாடிகள் மற்றும் தொப்பிகள் அணிந்து செல்லவும் அறிவுறுத்தபடுகிறது.அமெரிக்க முன்னெச்சரிக்கை சேவை பணிக்குழு 9 முதல் 25 வயதுடைய மக்கள் புற ஊதா ஒளிகதிர்கள் படுவதை தவிர்க்க வேண்டும் என்று அறிவுறுத்துகிறது.
தோல் புற்றுநோய் உருவாகும் ஆபத்து புகையிலை பொருட்களை பயன்படுத்துவதை தவிர்த்தால் குறையும்.
தூள் புற்று நோயை வைட்டமின் சத்துக்கள் மற்றும் ஆக்ஸிஜனேற்ற மருந்துகலோ தவிர்க்கும் என்று நம்ப தகுந்த ஆதாரங்கள் கிடைக்கப்படவில்லை
# தோல் புற்றுநோய்

## கலைச்சொற்கள்

- Dermatofibrosarcoma protuberans = தோல்நார்ச்சதைப்புற்றுப் புடைப்பு
- Merkel cell carcinoma = மேர்கேல் உயிரணுப் புற்றுநோய்
- Kaposi's sarcoma = காபோசியின் சதைப்புற்று
- keratoacanthoma = கொம்புமுட் கட்டி (கொம்பு + முள் கட்டி)
- spindle cell tumors = கதிர்க்கலக் கட்டி
# ஐஒஎஸ்-ஜெயில்பிறேக்

**ஐஓஎஸ் சிறை முறித்தல்** (*iOS jailbreaking*) அல்லது **ஐஓஎஸ் ஜெயில்பிறேக்** என்பது ஐஓஎஸ் இயக்குதளத்தில் இயங்கும் சாதனங்களில் தனிப்பட்ட கருவக மென்பொருட்கள் மூலம் இச்சாதனங்களின் உருவாக்குனர் ஆப்பிள் செயல்படுத்தியுள்ள கட்டுப்பாடுகளை மீறுகின்ற செயல்பாட்டைக் குறிக்கிறோம்.  
ஐஒஎஸ் என்பது ஆப்பிள் நிறுவனத்தின் நவீன இலத்திரனியல் சாதனங்களான ஐ-போன், ஐபாட் டச், ஐ-பேடு, ஆப்பிள் டி.வி ஆகிய சாதனங்களின் இயக்கு தளமாகவுள்ளது. ஆனால் இவை அனைத்தும் ஆப்பிள் நிறுவனத்தின் வரையறைக்குள் இயங்கவேண்டிய கட்டாயமுள்ளது. அதாவது ஏதாவதொரு மாற்றங்கள் செய்ய வேணடிருப்பின் ஆப்பிளின் இணையத்தளத்தினூடாகவே அம்மாற்றங்களை செய்யவேண்டும். தேவையானவைகள் சில வேளைகளில் இத்தளத்தில் கிடைக்காது. ஆனால் மாற்றுத்தளங்களில் கிடைக்ககூடியதாகவிருக்கும். ஆனால் ஐஒஎஎஸ் அவைகளை தரவிறக்க அனுமதிக்காது. இக்கோட்பாடானது எல்லோருக்கும் பொருந்தாது. ஆகவே இவ் வரையறை மீறும் செயல்பாட்டினை **சிறை முறித்தல்** என்கிறோம்.  
சிறை முறித்தல் ஐஓஎஸ் பயனர்களுக்கு இயக்குதளத்திற்கான அடிவேர் அணுக்கத்தை வழங்குகிறது. இதனால் ஆப்பிள் ஸ்டோரில் இல்லாத கூடுதல் பயன்பாட்டுச் செயலிகள், விரிவுச் செயலிகள், வார்புருக்கள் போன்றவற்றை தரவிறக்க முடிகிறது. சிறை முறித்தல் ஒரு வகையான உரிமை ஏற்றமாகும். இப்பொருளில் இச்சொல் மற்ற கணினி அமைப்புகளிலும் பயன்படுத்தப்படுகிறது. சாதனைத்தை அதன் "சிறையிலிருந்து" விடுவிப்பதால் இது சிறை முறித்தல் எனப்படுகிறது. யூனிக்சு அமைப்புகளில் சிறை என்ற சொல் தொழில்நுட்பச் சொல்லாகப் பயனில் உள்ளது. ஓர் சிறை முறிக்கப்பட்ட ஐ-போன், ஐபாட் டச், அல்லது ஐ-பேடிலிருந்து ஆப்பிள் ஸ்டோரை அணுகவும் பிற வழமையான செயல்பாடுகளை இயக்கவும் முடியும்.  
அடிவேர் அணுக்கம் பெற்ற அண்ட்ராய்டு சாதனங்களைப் போலன்றி, ஆப்பிளால் அனுமதிக்கப்படாத மென்பொருளை பயன்படுத்த சிறை முறித்தல் தேவையானதாகும். இது அமெரிக்க சட்டத்தில் ஏற்றுக்கொள்ளப்பட்டுள்ளது. ஆனால் ஆப்பிள் நிறுவனமானது தனது பொறுப்புறுதியை உடனடியாக இரத்துசெய்துவிடும் என அறிவித்துள்ளது.
# ஐஒஎஸ்-ஜெயில்பிறேக்

## பிரபலமான ஜெயில்பிறேக் மென்பொருள்கள்

1. கிறீன்பொய்ஷன்
1. ஸ்நோபிறீஸ்
1. ரெட்ஸ்நோ
1. அப்சிந்
1. இவாஷன்
1. இவாஷன்7
இவற்றின் மூலம் ஜெயில்பிறேக் பண்ணப்பட்ட பின் சிடியா (ஆப்பிள் களஞ்சிய தளற்திற்கு சமமான வேற்றுத் தளமாகும்) மூலம் இலவசமாக மென்பொருள்களை தரவிரக்கிக்கொள்ளலாம். அதுமட்டுமல்லாமல் வேண்டிய அனைத்து மாற்றங்களையும் செய்யலாம்.
# ஜி. எச். ஹார்டி

**ஜி.எச். ஆர்டி** (*Godfrey Harold “G. H.” Hardy*) (பிறப்பு: பிப்ரவரி 7, 1877; இறப்பு: திசம்பர் 1, 1947) என்பவர் இங்கிலாந்தைச் சேர்ந்த உலகப் புகழ்பெற்ற கணித வல்லுநர். அவர் எண் தேற்றம், கணிதப் பகுப்பாய்வு ஆகிய துறைகளில் சிறந்த அறிஞர்.
இவர் 1940 ஆம் ஆண்டு அவர் எழுதிய கணித அழகியல் சார்ந்த "ஒரு கணிதவியலாலரின் தன்னிலை விளக்கம்" என்ற கட்டுரைக்காக அவர் பெரிதும் மற்றவர்களால் அறியப்படுகின்றார். மேலும் 1914 ஆம் ஆண்டு அவர் இந்திய கணிதவியல் மேதையான சீனிவாச இராமானுசன் அவர்களுடன் நட்பு பூண்டு அவருக்கு வழிகாட்டியாக விளங்கினார். பால் ஏர்டோசு என்பவர் ஒரு நேர்காணலின் போது அவரிடம் கணிதத் துறைக்கு அவர் வழங்கிய மிகப்பெரிய பங்களிப்பு என்னவென்று கேட்ட போது சற்றும் தயக்கமின்றி சீனிவாச இராமானுசனைக் கண்டெடுத்ததே என்று பதிலளித்தார்.
# ஜி. எச். ஹார்டி

## வாழ்க்கை

சி.எச். ஆர்டி இங்கிலாந்து நாட்டில் சர்ரே பகுதியில் 1877 ஆம் ஆண்டு பிப்ரவரி 7 ஆம் நாளில் ஒரு ஆசிரியர் குடும்பத்தில் பிறந்தார்.அவரது தந்தை கிராங்லெய்க் பள்ளியில் கலை ஆசிரியராகவும் மற்றும் கருவூல அதிகாரியாகவும் இருந்தார். அவரது பெற்றோர்கள் இருவரும் கணிதத்தின் மீது வெறுப்புடயாராக இருந்தாலும் அவரிடம் இயல்பாகவே கணிதத்தின் மீது நாட்டம் இருந்தது.
பள்ளி கல்விக்கு பின்னர் ஆர்டி அவரது கணித திறனுக்காக, வின்செச்டர் கல்லூரி சென்று, கல்வி கற்க உதவித்தொகை வழங்கப்பட்டது. 1896 ஆம் ஆண்டு அவர் கேம்ப்ரிட்ச் பல்கலைக்கழகத்தின் ட்ரினிட்டி கல்லூரியில் கணிதவியல் பிரிவில் சேர்ந்தார் இரண்டு ஆண்டு கல்விக்குப்பின் அவர் நான்காவது இடம் பெற்றார்.
பல்கலைக்கழகத்தில் பயின்ற போது ஆர்டி "கேம்பிரிட்ச் திருத்தூதர்கள்" என்று அழைக்கப்பட்ட அறிவார்ந்த கமுக்கக் குழுவில் ஒரு உறுப்பினராக இணைந்தார்.
1900 ஆம் ஆண்டில் அவர் இரண்டாம் கட்ட பல்கலைக்கழக இறுதி தேர்வில் (ட்ரப்போஸ் II) தேர்ச்சியடைந்து பட்டம் பெற்றார்.
1903 ஆம் ஆண்டில் அவர் அந்த காலகட்டத்தில் ஆங்கில பல்கலைக்கழகங்களில் உயர்ந்த முதுகலை பட்டத்தை பெற்றார்.
1906 முதல் 1942 வரையிலான காலகட்டத்தில் அவர் பல்வேறு கல்லூரிகளில் ஆசிரியராகப் பணியாற்றினார்.
இக்காலத்தில் கேம்பிரிட்ச் பல்கலைக்கழகத்தில் அவரின் வாழ்க்கை, இராமானுசனுடனான அவரின் நட்பு முதலியவறை இடேவிட் லேவிட் என்பவர் 2007 ஆம் ஆண்டு *தி இந்தியன் கிளார்க்* என்ற தலைப்பில் ஒரு புதினமாக வெளியிட்டார்.
கணிதத்தில் பல சாதனைகள் புரிந்திருந்தாலும் அவர் சற்று கூச்சமும் மென்மையான குணமும் உடையவராவார். ஒரு சில நண்பர்களை மட்டுமே உடைய அவர் இறுதிவரை திருமணம் செய்துகொள்ளாமலே வாழ்ந்தார்.
1947 ஆம் ஆண்டில் அவர் மரணத்தை தழுவினார்.
# ஜி. எச். ஹார்டி

## கணித அழகியல் பற்றிய கட்டுரை

கணிதத் துறையில் சிறப்புத் தேர்ச்சி இல்லாதோர் நடுவே, சி.எச். ஆர்டி தாம் 1940 ஆம் ஆண்டில் கணித அழகியல் பற்றி எழுதிய "ஒரு கணிதவியலாலரின் தன்னிலை விளக்கம்" (*A Mathematician's Apology*) என்னும் கட்டுரையின் பொருட்டு அறியப்பட்டுள்ளார். கணிதத்தில் சிறந்த அறிவு இல்லாதோரும் கூட எளிதில் புரிந்து கொள்ளும் வகையில் எழுதப்பட்ட இக்கட்டுரையில், ஒரு கணித மேதையின் உள்மனம் எவ்வாறு செயல்படுகிறது என்பது பற்றி அரிய சிந்தனைகளை ஆர்டி வழங்கியுள்ளார்.
# ஜி. எச். ஹார்டி

## ஆர்டியும் இந்தியக் கணித மேதை இராமானுசனும்

1914 ஆம் ஆண்டிலிருந்து ஆர்டி, இந்தியக் கணித மேதையான சீனிவாச இராமானுசனுக்கு ஆசானாகவும் வழிகாட்டியாகவும் விளங்கினார். அந்த இரு பேரறிஞர்களுக்கும் இடையே முகிழ்த்த நட்புறவு தனிச்சிறப்பு வாய்ந்தது. இராமானுசனைச் சந்தித்த முதல் நாளிலியே ஆர்டி அவருடைய மிகச்சிறந்த கணித அறிவைக் கண்டு மலைத்துப்போனார். இத்தனைக்கும் இராமானுசன் கணிதத் மெய்யியல் பற்றிக் கல்விக்கூடங்களில் பயின்றதில்லை. பின்னர் ஆர்டியும் இராமானுசனும் கணித ஆய்வில் நெருங்கிய ஒத்துழைப்பாளர் ஆயினர்.
# ஜி. எச். ஹார்டி

## கணிதத் துறைக்கு ஆர்டியின் பெரும் பங்களிப்பு

பால் ஏர்டோசு (*Paul Erdős*) என்பவர் ஒருமுறை ஆர்டியோடு நிகழ்த்திய நேர்காணலின்போது, கணிதத் துறைக்கு அவர் வழங்கிய மிகப்பெரிய பங்களிப்பு என்னவென்று கேட்டார். அதற்கு ஆர்டி அளித்த பதில், "இராமானுசனைக் கண்டெடுத்ததே நான் கணிதத் துறைக்கு வழங்கிய மிகப்பெரிய பங்களிப்பு" என்பதாகும். மேலும், இராமானுசனும் அவரும் கணித ஆய்வில் இணைந்து ஈடுபட்டது அவர்தம் "வாழ்வில் நிகழ்ந்த இன்பமிகு ஒரு நிகழ்ச்சி" என்று ஆர்டி கூறியுள்ளார்."
# பீ (ஆவண நிகழ்படம்)

**பீ** என்பது *மறுபக்கம்* படைப்புக் குழுவினரால் உருவாக்கப்பட்ட ஒரு குறு தமிழ் ஆவண நிகழ்படம் ஆகும். இது மதுரை மாநகராட்சிக்கு வேலை செய்யும் தாழ்த்தப்பட்ட இனத்தைச் (தலித்) சேர்ந்த ஒரு பெண் துப்பரவுத் தொழிலாளியான மாரியம்மாளின் ஒரு நாள் வாழ்க்கையைப் படம் பிடித்துக் காட்டுகிறது. இந்தப் பெண் மதுரைக்கு அருகே இருக்கும் ஒரு கோயில் புற வீதியில் மக்கள் கழித்த மலங்களை கூட்டி அள்ளித் துப்புரவு செய்பவர். மனிதர்கள் இவ்வாறு செய்வது இந்தியாவில் சட்டத்துக்குப் புறம்பானது.  
இந்தக் குறு ஆவணப் படம் கையால் மலம் கூட்டுவதற்கு எதிராக சமூக மட்டத்தில் எதிர்ப்பு பலமாவதற்கு உதவியது.
# இயந்திர மனிதன்

**இயந்திர மனிதன்** அல்லது **மனித உருக்கொண்ட தானியங்கி** (*Humanoid robot*) என்பது முழுவதும் மனிதனைப் போலவே இருக்கும் தானியங்கி அல்லது எந்திரன் ஆகும். இவை மனிதன் செய்யும் வேலைகளைச் செய்வதற்காக மனிதனால் வடிவமைக்கப்பட்டவை. பொதுவாக இவ்வகை தானியங்கிகள் உடற்பகுதியுடன் கூடிய தலை, இரண்டு கைகள், இரண்டு கால்கள் ஆகியவற்றை கொண்டிருக்கும். மேலும், சிலவகை மனித உருக்கொண்ட தானியங்கிகள் உடற்பகுதியை மட்டும் கொண்டிருக்கும்.
கண், வாய் போன்றவற்றை முகத்தில் கொண்டுள்ள தானியங்கிகளும் உண்டு. ஆன்ட்ராய்டு எனப்படும் தானியங்கிகள் முழுவதும் மனிதனைப் போலவே இருக்குமாறு செயற்கைத் (SYNTHETIC) தோல் தொழில்நுட்பம் கொண்டு கட்டப்பட்டவை. .
# இயந்திர மனிதன்

## நோக்கம்

விளையாடுகிறான்.]]  
இயந்திர மனிதரைத் தற்போது பல அறிவியல் பகுதிகளில் ஓர் ஆராய்ச்சிக் கருவியாகப் பயன்படுத்தப்படுகிறது.  
ஆராய்ச்சியாளர்கள் இயந்திர மனிதனை உருவாக்கவும், ஆய்வு செய்யவும் மனித உடல் அமைப்பையும், நடத்தையையும் (உயிர் இயந்திரவியல்)புரிந்துகொள்ள வேண்டியுள்ளது. மறுபுறம், மனித உடலை உருவகப்படுத்துதலின் முயற்சியால் அதனைப் பற்றி ஒரு நல்ல புரிதல் ஏற்படுகிறது. மனித அறிவாற்றல் என்னும் ஆய்வுத்துறை, உணர்வுத் தகவல் மூலம் புலனுணர்வையும், மோட்டார் திறன்களையும் பெறுவதற்காக மனிதன் எவ்வாறு கற்றுக் கொள்கிறான் என்று கவனிக்கிறது. இந்த அறிவு மனித நடத்தையின் கணக்கீட்டு மாதிரிகளை உருவாக்க பயன்படுத்தப்படுகிறது. காலப்போக்கில் அது மேம்பட்டும் வருகிறது.  
மிகவும் முன்னேறிய இயந்திரவியல் எளிய மனிதரை மேம்படுத்துவதை எளிதாக்கிறது எனப் பரிந்துரைக்கப்படுகிறது. பார்க்க மீவுமனிதத்துவம்.  
ஆராய்ச்சியைத் தவிர, இயந்திர மனிதர் தனிப்பட்ட உதவியைப் போன்ற மனிதப் பணிகளை செய்ய உருவாக்கப்பட்டு வருகின்றன. அத்தகைய இயந்திர மனிதரால் நோயாளிக்கும் முதியவருக்கும், மாசடைந்த வேலைகளுக்கோ அல்லது பேரிடர்மிக்க வேலைகளுக்கோ உதவ முடியும். வழக்கமான வேலைகளைப் போன்ற வரவேற்பாளராக இருப்பதும், ஒரு வண்டி உற்பத்தி தொழிலாளியாக இருப்பதும் இயந்திர மனிதருக்குப் பொருந்தும்.  
பொழுபோக்கை வழங்குதற்காகவும் இயந்திர மனிதர்கள் பிரபலமடைந்து வருகின்றனர். எடுத்துக்காட்டாக, உர்சுலா எனும் இயந்திர மனிதப் பெண் பாடுகிறாள், இசையை இசைக்கிறாள், நடனமாடுகிறாள், யுனிவர்சல் ஸ்டுடியோஸி்ல் தனது பார்வையாளரிடம் பேசுகிறாள்.  
இயந்திர மனிதர்களது செயற்கை அறிவுத்திறனின் படிமுறைத் தீர்வுகளைக் கொண்டு எதிர்காலத்தில் பேரிடர்மிக்க தொலைதூர விண்வெளி ஆய்வுப் பயணங்களுக்குச் செல்ல பயனுள்ளதாக அமைவர்; மீண்டும் திரும்பி வர வேண்டும் என்றில்லாமல் மீண்டும் விண்வெளியில் சுற்றியும், பணி நிறைவடைந்தவுடன் பூமிக்குத் திரும்புவர்.
# இயந்திர மனிதன்

## உணரிகள்

உணரி என்பது உலகின் சில பண்பை அளவீடும் ஒரு கருவியாகும். இயந்திரவியலில் மூன்று மூலங்கள் ஒன்றாக உணர்தல், தானியங்கி கட்டளைப்படிவ வாய்ப்பாட்டில் ஒரு முதன்மை பங்கு வகிக்கிறது.  
உடற்செயற்பாடு படி வேலை செய்வதைப் பொறுத்தோ, வெளியீடும் அளவீட்டுத் தகவல் வகையைப் பொறுத்தோ உணரிகள் வகைப்படுத்தப்படுகிறன. மனித இயந்திரங்களில், இரண்டாம் அணுகுமுறையையே பயன்படுத்தப்படுகிறது.
# இயந்திர மனிதன்

## உணரிகள்

### சீர்செய்யும் உணரிகள்

சீர்செய்யும் உணரிகள் இயந்திர மனிதன் உடல், மூட்டுகள் ஆகியவற்றின் நிலையையும், நோக்குநிலையையும், அசைவு வேகத்தையும் உணரும்.  
மனிதர்களின் உட்காதில் மூன்று திரவம் நிரப்பப்பட்ட எலும்பாலான கால்வாய்கள் சமநிலையையும், நோக்குநிலையையும் பராமரிக்க உதவுகிறது. கூடுதலாக மனிதர்கள் நோக்குநிலையைப் பராமரிக்க தங்களின் சொந்த சீர்செய்யும் உணரிகளைப் (எ.கா. தொடுதல், தசை நீட்டிப்பு, மூட்டு நிலை) பயன்படுத்துகின்றனர். இயந்திர மனிதர்களின் முடுக்கத்தை அளப்பதற்கு முடுக்கமானியைப் பயன்படுத்தப்படுகிறது. சாய் உணரிகளைக் கொண்டு சாய்வை அளவிடப்படும், ஆற்றல் உணரிகள் இயந்திர மனிதனின் கைகளிலும் கால்களிலும் சுற்றுச்சூழலுடன் தொடுதல் ஆற்றலை அளவிட வைக்கப்பட்டிருக்கும், நிலை உணரிகள் இயந்திர மனிதனின் உண்மையான நிலையைக் குறிப்பிடும் (இதில் இருந்து திசைவேகத்தை மூலத்தோற்றைத்தின் மூலம் கணக்கிட முடியும்) விரைவு உணரிகளும் இதை செய்யும். இத்தகைய உணரிகள் ஒருங்கிணைந்திருப்பதால் திசைவேகத்தைக் கணக்கிட முடியும்.
# இயந்திர மனிதன்

## உணரிகள்

### வெளியுறுப்பு உணரிகள்

அணிவரிசையாக அமைந்திருக்கும் தொட்டுணரக்கூடிய உணரிகள் எதை தொட்டதென்று தரவுகளை வழங்க பயன்படுகின்றன. தொட்டறி உணரிகள் ஆற்றல்களையும், திருகுவிசைகளையும் தனியங்கிக்கும், பிற பொருள்களுக்கும் இடையே இடமாற்றம் அடையும் தகவலை வழங்குகிறன.  
ஒலி உணரிகள் பேச்சையும், சுற்றுச்சூழல் ஒலியையும் மனித இயந்திரங்களுக்குக் கேட்க அனுமதிக்கின்றன. அவை மனிதனின் காதுகளைப் போன்று செயல்படுகின்றன. வழக்கமாக இந்தப் பணியைச் செய்ய ஒலிவாங்கிகளைப் பயன்படுத்தப்படுகின்றன
# இயந்திர மனிதன்

## இயக்கிகள்

இயக்கிள் விசைப்பொறியாகத் தானியங்கி இயந்திரத்தில் அசைவு ஏற்படுவதற்குப் பொறுப்புவகிக்கிறது.  
மனித உடலைப் பிரதிபலிக்கும் வகையில் இயந்திர மனிதர்களைக் கட்டமைக்கப்படுகின்றன. ஆதலால், தசைகளையும் மூட்டுகளையும் போல் செயற்பட இயக்கிகளைப் பயன்படுத்துகின்றனர். மனித இயக்கத்தைப் போன்று அதே விளைவை அடைவதற்காக இயந்திர மனிதருக்குச் சுழற்முறை இயக்கிகளை முதன்மையாகப் பயன்படுத்தப்படுகின்றன; அவை மின்சாரமாகவும், காற்றழுத்தியாகவும், நீரியலாகவும், அழுத்தமின் விளைவாகவும், மீயொலியாகவும் இருக்க முடியும்.
# இயந்திர மனிதன்

## திட்டமிடுதலும், கட்டுப்படுத்துதலும்

திட்டமிடுதல், கட்டுப்படுத்துதலில் இயந்திர மனிதனுக்கும், மற்ற வகை தானியங்கிகளுக்கும் அடிப்படை வேறுபாடாக அவற்றின் இயக்கத்தை மனிதனைப் போன்று கால்கலால் இடம்பெயர, அவற்றின் இரு கால் நடை தோற்றவிதம் மூலம் காட்டப்படுகிறது. சிறந்த திட்டமிடலால் இயந்திரமனிதனின் வழக்கமான நடை இயக்கங்கள் மனித உடலில் போலவே குறைந்தபட்ச ஆற்றலை நுகர்கிறது.
# ஆகவராமன்

**ஆகவராமன்** தென்காசியை தலைநகரமாகக் கொண்ட பாண்டியர் வம்சத்திலுள்ள ஒரு இளவரசன் ஆவான். புதுக்கோட்டை செப்பேடு அழகன் பெருமாள் பராக்கிரம பாண்டியன் என்ற மன்னனுக்கு அபிராமபராக்கிரம பாண்டியன் ,ஆகவராமன் என இரு தம்பிமார் இருந்தனர் எனக் குறிப்பிடுவதைக் கொண்டு இரண்டாம் சடையவர்மன் குலசேகர பாண்டியன் என்ற மன்னனின் மகன் இவன் என்பதை அறியலாம்.
# ஆகவராமன்

## நாணயவியல்

தென்காசியை ஆண்ட பாண்டிய மன்னர்கள் குறுநிலத்தவராய் இருந்த போதிலும் அவர்கள் பெயரிலேயே நாணயங்கள் வெளியிட்டப்பட்டன. இதற்கு ஆகவராமன் என்னும் இவனது பெயர் பொறித்த நாணயங்களையே இதற்கு ஆதாரமாகக் கொள்ளலாம்.
# மாற்றத்திற்கான முகவரி

## மாற்றத்திற்கான முகவரி

மாற்றத்திற்கான முகவரி என்பது தமிழ்நாட்டில் இருந்து வெளிவரும் ஒரு சமுதாய மாத இதழாகும். நல்ல சமூக சிந்தனை கொண்ட இதழ் சமுதாய மாற்றத்திற்கு தேவை என உணர்ந்து உண்மையின் முகவரி என்ற மாத இதழை வெளியிட்டு வருகிறார். கடந்த ஏப்ரல் 2011லிருந்து இந்த இதழ் வெளிவருகிறது.
# மாற்றத்திற்கான முகவரி

## பதிப்பித்து வெளியிடுபவர்

ஆலீம் மு.அஹமதுஷா என்பவர் “மாற்றத்திற்கான முகவரி” இதழை சென்னை, சைதாப்பேட்டையிலிருந்து வெளியிடுகிறார்.
# மாற்றத்திற்கான முகவரி

## ஆசிரியர் குழு

- வாவை. அஸ்ஸாதிக்
- அருண் பல்லவராயர்
- சொக்கம்பட்டி ரஹீம்
- இயக்குநர் ஜமீன்ராஜ்
- இயக்குநர் ஆதவன்
# பகன்றை

**பகன்றை** அல்லது **கிலுகிலுப்பை** (*Crotalaria verrucosa*) வெண்ணிற மலர். கருவிளை என்பது இதைப் போன்று நீல நிறத்தில் பூக்கும் மலர். பகன்றைக் கொடி கொழுகொழுப்பாகச் செந்நிறம் கொண்டிருக்கும். மகளிரும் மைந்தரும் பகன்றை மலரைக் கண்ணியாகக் கட்டித் தலையில் சூடிக்கொள்வர்.  
பகன்றை மலர் பற்றிச் சங்கப் பாடல்கள் தரும் செய்திகள் சுவையானவை.
# பகன்றை

## மலரின் தோற்றம்

- பகன்றை மலர் பால்மதி போல் வெண்ணிறம் கொண்டது.
- பகன்றை வெண்ணிறம் கொண்டது. கருவிளை இதைப் போலவே நீல நிறம் கொண்டிருக்கும்.
- பகன்றைக்கொடி கொழுத்து வளரும்.
- பகன்றைக்கொடி சிவப்பாக இருக்கும்.
- மகளிர் சேலை கட்டும் கொச்சகம் (கொசவம்) போல மடிப்புகளுடன் இருக்கும்.
- பாண்டில் என்னும் தோல்பறை போல வெண்ணிறத்தில் பூக்கும்.
- பாண்டில் பறை போலப் பூக்கும்.
- புலத்தி கஞ்சி போட்டு வெளுத்த துணி போலத் தூய்மையானது.
- பெரிய இலைகளுடன் கிண்ணத்தில் வைத்திருக்கும் நுரைத்த பால் போலப் பூக்கும்.
# பகன்றை

## வயலிலும், வனத்திலும்

- வயலில் தழைக்கும்.
- சேற்றில் வளரும்.
- பசுமையான புதரில் மலரும்.
# பகன்றை

## பனியிலும், தூவலிலும்

- பனியில் மலரும்.
- தூவல் தூறலில் மலரும்.
# பகன்றை

## சூடுதல்

- பழையர் குடிமகளிர் சூடிக்கொள்வர்.
- ஆனிரை மேய்க்கும் கோவலர் சூடிக்கொள்வர்.
- உழவர் சூடிக்கொள்வர்.
- மள்ளர் (உழவர்) சூடிக்கொள்வர்.
# பகன்றை

## பயன்

- சங்ககால மகளிர் குவித்து விளையாடிய மலர்களில் ஒன்று.
# பகன்றை

## உணவு

- கிழட்டுப்பசுவுக்கு உணவாக இதனையும் பாகல் கொடியையும் அறுத்துத் தருவர்.
- எருமைக் கன்று பகன்றை படர்ந்த கொம்பைக் கண்டு உண்ண அஞ்சும்.
# பகன்றை

## இவற்றையும் காண்க

:சங்ககால மலர்கள்
# பகன்றை

## காட்சி

<></>
# பிலாசுப்பூர் (சத்தீசுகர்)

**பிலாசுப்பூர்** என்ற (ஆங்கிலம்:Bilaspur இந்தி: बिलासपुर ) நகரம், இந்திய மாநிலங்களில் ஒன்றான சத்தீசுகரின் தலைநகரான ராய்ப்பூரில் இருந்து 111 கி.மீ தூரத்தில் இருக்கிறது.
# பிலாசுப்பூர் (சத்தீசுகர்)

## வரலாறு

நீண்ட காலமாக, இப்பகுதியில் சில மீனவக்குடிசைகளே இருந்தன. 17 ஆம்நூற்றாண்டில் அப்பொழுது அங்கு வாழ்ந்த மீனவப் பெண்ணின் பெயரான (**பிலாசா**)என்பதிலிருந்து, இந்த ஊருக்கு இப்பெயர் வந்தது என அரசு இதழ் குறிப்புகள் தெரிவிக்கின்றன.
# விக்கிப்பீடியா:உங்களுக்குத் தெரியுமா/சூன் 6, 2012

- **ஒருநிலக் கொள்கை** என்பது உலகில் தற்போதுள்ள எல்லாக் கண்டங்களும் ஒரு காலத்தில் பாஞ்சியா என்னும் ஒரே தீவாக (படம்) இருந்தது எனக்கூறும் கொள்கை.
- இந்திய வேட்டை நாய் வகையில் ஒன்றான **இராஜபாளையம் நாய்** மற்ற வேட்டை நாய்களைக் காட்டிலும் மிகவும் வலுவான எலும்புகளைக் கொண்டது.
- பொருளும் அதன் **எதிர்ப் பொருளும்** மோதுவதன் மூலம் ஒன்றையொன்று அழித்துக்கொண்டு பேராற்றலை உருவாக்க வல்லவை.
- ஒரு நாட்டின் மொத்த உள்நாட்டு உற்பத்தி மதிப்பை அதன் மக்கள் தொகை எண்ணிக்கையால் வகுத்தால் கிடைக்கும் பொருளாதார அளவீடு அந்நாட்டின் **தனி நபர் வருமானம்** எனப்படும்.
- பல்கலைக்கழகப் பட்டப்படிப்பு வழங்கும் நிறுவனங்களில் உலகில் பழைமையானது மொரோக்கோவின் **அல்-கரவிய்யீன் பல்கலைக்கழகம்**.
# பசும்பிடி

**பசும்பிடி** (*Garcinia xanthochymus*) என்னும் மலரின் இளமுகிழ் சுவைக்காகவும், நறுமணத்துக்காகவும் வாயில் போட்டு மெல்லப்படும் என்பதைச் சங்கப்பாடல்கள் தெரிவிக்கின்றன.
- குன்றத்துக் கோதையர் குவித்து விளையாடிய 99 மலர்களில் ஒன்று பசும்பிடி.
- இளஞ்சேரல் இரும்பொறை என்னும் சேர மன்னன் போரில் ஈடுபட்டிருந்த காலத்தில் அவனது கோப்பெருந்தேவி கொல்லிமலை அரண்மனையில் கொடை வழங்கிக்கொண்டிருந்தாள். அப்போது அவள் பெருவாய் மலரையும், பசும்பிடியையும் மென்று மகிழ்ந்துகொண்டிருந்தாள்.
- திருப்பரங்குன்றத்தில் பூத்திருந்த மலர்கள் ஒரு பாடலில் கூறப்பட்டுள்ளன.
:ஆம்பல் (நெகிழ்த்த வாழ் ஆம்பல்)
:இலவம் (பகைமலர் இலவம்) (பகை = செந்நிறம்)
:எருவை நறுந்தோடு
:காந்தள் (கைபோல் பூத்த கமழ்குலைக் காந்தள்)
:கோங்கம் (பருவம் இல் கோங்கம்)
:தோன்றி (உருவம் மிகு தோன்றி)
:நறவம் (ஊழ் இணர் நறவம்)
:பசும்பிடி இளமுகிழ்
:பல்லவம் (நனிநுனி நயவரு சாய்ப்பின் நாறு இணர்ச் சினை போழ்ப் பல்லவம் தீஞ்சுனை உதிர்ப்ப)
:வேங்கை (எரியிணர் வேங்கை)
இவற்றில் ஒன்று பசும்பிடி.
# பசும்பிடி

## இவற்றையும் காண்க

- சங்ககால மலர்கள்
# பசும்பிடி

## வெளியிணைப்புகள்

- கார்காணீர்கா காட்டும் படம்
# விக்கிப்பீடியா:முதற்பக்கக் கட்டுரைகள்/மார்ச்சு 25, 2012

**மாரடைப்பு** இதயத்தின் பகுதிகளுக்குக் குருதியோட்டம் தடைப்படும்போது ஏற்படுகிறது. இது பெரும்பாலும் முடியுருத் தமனியில் தடையோ குறுக்கமோ ஏற்படுவதால் உண்டாகிறது. இத் தமனிகளின் சுவர்களில் கொலஸ்டிரால் போன்ற கொழுப்புப் பொருட்களும் வெள்ளைக் குருதி அணுக்களும் சேர்ந்து உட்புறத்தில் வீக்கத்தழும்பு உருவாகுவதால் தமனி குறுகிவிடுகின்றது. இதனால் இதயத் தசைகளுக்குக் குறைந்த அளவு குருதியே செல்வதால் உயிர்வளிப் பற்றாக்குறை ஏற்படுகிறது. இந்நிலை கொண்டுள்ளவர் கடினமாய் உழைக்கும் வேளையில் அவர்களுக்கு நெஞ்சுவலி ஏற்படும். இந்த நிலைக்கான மருத்துவ உதவியை உரிய காலத்தில் தராவிட்டால் வீக்கத்தழும்பு வெடித்து குருதிக்குழாய்களுள் குருதி உறைந்து குழலியக்குருதியுறைமை ஏற்பட்டு நிரந்தரமான அடைப்பு உருவாகும். இந்நிலையில் குறிப்பிட்ட இதயத்தசைப் பகுதி குருதி பெறுவதை முற்றிலும் இழக்கின்றது. இதனால் இதயத் தசைகள் இறந்து விடுகின்றன. இந்த நேரத்தில் ஓய்வு எடுத்தாலும் வலி குறையாது. இத்தகைய சூழலே இதயத்தசை இறப்பு ஆகும். **மேலும்...**
---  
**கார்ல் மார்க்சு** என்கிற கார்ல் என்ரிச் மார்க்சு செருமானிய மெய்யியலாளர்களுள் ஒருவராவார். அறிவியல் சார்ந்த பொதுவுடைமை வகுத்தவருள் முதன்மையானவர். மெய்யியலாளராக மட்டுமல்லாது அரசியல் பொருளாதார வரலாற்றியல் வல்லுனராக, தலைசிறந்த ஆய்வறிஞராக, எழுத்தாளராக, சிந்தனையாளராக, புரட்சியாளராக கார்ல் மார்க்ஸ் அறியப்படுகிறார். பல்வேறு துறைகளிலும் ஏராளமான விவகாரங்கள் பற்றிய ஆய்வுகளையும் கருத்துக்களையும் இவர் வெளியிட்டுள்ளார் என்றாலும் இவரது ஆய்வுகளும், கருத்துக்களும் பொருளாதார ஏற்றத்தாழ்வுகளின் அடிப்படையில் வரலாற்றை ஆய்வதாகவே அமைந்தது. இவர் செய்த புரட்சி நடவடிக்கைகளுக்காக 1845ல் பாரிசு நகரத்திலிருந்தும், 1849ல் கோல்ன் நகரிலிருந்தும் வெளியேற்றப்பட்டார். **மேலும்...**
# ஜான் போர்டு

**ஜான் போர்டு ** (பெப்ரவரி 1, 1894 – ஆகஸ்ட் 31, 1973) ஓர் அமெரிக்கத் திரைப்பட இயக்குநர் மற்றும் தயாரிப்பாளர் ஆவார். இவர் இயக்கிய ஹொவ் கிரீன் வாஸ் மை வேல்லி என்ற திரைப்படம் சிறந்த திரைப்படத்திற்கான அகாதமி விருதினை வென்றது. இவர் நான்கு சிறந்த இயக்குனருக்கான அகாதமி விருதுகளை வென்றுள்ளார். இவரது திரைப்பட வாழ்க்கை இரண்டாம் உலகப்போருக்கு முன் பின் என்று பிரிக்கலாம். இவர் ஆகஸ்ட் 31 1973 இல் இறந்தார்.  
இவர் இயக்கிய திரைப்படங்களில் சில:
- த சர்ச்சர்ஸ்
# பயினி

பயின் என்பது அரக்கு. பயின் மரத்தைப் **பயினி** (*Vateria indica*) என்றனர். குன்றத்துக் கோதையர் குவித்து விளையாடிய மலர்களில் ஒன்று பயினி.  
நாவாய்க்கலக் கப்பலில் ஓட்டை விழும்போது பயின் என்னும் அரக்கால் ஓட்டையைப் பழங்காலத் தமிழர்கள் அடைத்தார்களாம்.  
வயிரத்துக்குப் பட்டை தீட்டும் சிறுகாரோடன் குச்சி நுனியையும் வயிரக் கல்லையும் பயின் (அரக்கு) வைத்து இணைத்துக் குச்சியைப் பிடித்துக்கொண்டு சாணைக்கல்லில் பட்டை தீட்டுவான். இந்த வயிரக்கல் போல என்ன துன்பம் வந்தாலும் பிரியமாட்டோம் என்கின்றனர் ஒரு காதலர்.  
பட்டை தீட்டும் வயிரக்கல் போலத் துன்புறும்போதும் தன் காதலைத் தாயிடம் கூறமுடியவில்லையே எனக் கவலைப்படுகிறாள் ஒரு தலைவி.
# பயினி

## இவற்றையும் காண்க

- சங்ககால மலர்கள்
# பயினி

## வெளியிணைப்புகள்

- பயின் மலர்
# த லார்டு ஆப் த ரிங்ஸ்: த ரிடர்ன் ஆப் த கிங்

**த லார்டு ஆப் த ரிங்ஸ்: த ரிடர்ன் ஆப் த கிங்** என்பது 2003 ஆம் ஆண்டு வெளியான அமெரிக்க நாட்டு காவிய கனவுருப்புனைவுத் சாகசத் திரைப்படம் ஆகும். இந்த திரைப்படம் 1955 ஆம் ஆண்டில் ஜே. ஆர். ஆர். டோல்கீன் என்பவர் எழுதிய த ரிடர்ன் ஆப் த கிங் என்ற புதின புத்தகத்தை மையமாக கொண்டு பீட்டர் ஜாக்சன் என்பவர் தயாரித்து மற்றும் இயக்க, எலியா வுட், இயன் மெக்கெல்லன், லிவ் டைலர், விக்கோ மோர்டென்சென், சீன் ஆஸ்டின், கேட் பிளான்சேட், ஜோன் ரைஸ்-டேவிஸ், பில்லி பாய்டு, டோமினிக் மோனகன், ஆர்லாந்தோ புளூம், ஹியூகோ வீவிங், மிராண்டா ஓட்டோ, டேவிட் வென்ஹாம், கார்ல் அர்பன், ஜான் நோபல், ஆண்டி செர்கிஸ், இயன் ஹோல்ம் மற்றும் சான் பீன் ஆகியோர் நடித்துள்ளனர்கள்.  
முந்தைய படத்தின் கதைக்களத்தைத் தொடர்ந்து, புரோடோ மற்றும் சாம் மற்றும் கோல்லம் ஆகியோர் ஒரு வளையத்தை அழிப்பதற்காக மொர்டோரில் உள்ள மவுண்ட் டூமை நோக்கி இறுதிப் பாதையில் செல்கிறார்கள், கோலமின் உண்மையான நோக்கங்களை அறியாமல், மெர்ரி, பிப்பின், கந்தால்ப்பு, அரகோர்ன், லெகோலாஸ், கிம்லி மற்றும் மீதமுள்ளவர்கள் மினாஸ் டிரித்தில், சௌரன் மற்றும் அவரது படைகளுக்கு எதிராக ஒன்றுசேர்கின்றனர். அமெரிக்க திரைப்பட நிறுவனமான நியூ லைன் சினிமாவால் நிதியுதவி அளிக்கப்பட்டு விநியோகிக்கப்பட்டது.  
இந்த படம் 1 திசம்பர் 2003 அன்று வெலிங்டனில் உள்ள எம்பசி திரையரங்கில் திரையிடப்பட்டது மற்றும் 17 திசம்பர் 2003 அன்று அமெரிக்காவிலும், 18 திசம்பர் 2003 அன்று நியூசிலாந்திலும் திரையரங்குகளில் வெளியாகி, உலகளவில் $1.1 பில்லியனை வசூலித்தது, இது 2003 இன் அதிக வசூல் செய்த திரைப்படமாகவும், வெளியான நேரத்தில் எல்லா காலத்திலும் அதிக வசூல் செய்த இரண்டாவது படமாகவும், நியூ லைன் சினிமாவால் வெளியிடப்பட்ட அதிக வசூல் செய்த படமாகவும் அமைந்தது. இந்த திரைப்படம் விமர்சகர்கள் மற்றும் பார்வையாளர்களால் பாராட்டப்பட்டது, அவர்கள் திரைப்பட உருவாக்கம் மற்றும் காட்சி விளைவுகள், செயல்திறன், அதிரடி காட்சிகள், இயக்கம், திரைக்கதை, இசையமைத்தல், ஆடை வடிவமைப்பு மற்றும் உணர்ச்சி ஆழம் ஆகியவற்றிற்காக பாராட்டப்பட்டது. இத்திரைப்படம் பதினொன்று அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து பதினொன்றையுமே வென்றது.
# த லார்டு ஆப் த ரிங்ஸ்: த ரிடர்ன் ஆப் த கிங்

## விருதுகள்

### அகாதமி விருதுகள்

#### வென்றவை

- சிறந்த திரைப்படத்திற்கான அகாதமி விருது
- சிறந்த கலை இயக்கத்திற்கான அகாதமி விருது
- சிறந்த உடை அலங்காரத்திற்கான அகாதமி விருது
- சிறந்த இயக்குனருக்கான அகாதமி விருது
- சிறந்த திரை இயக்கத்திற்கான அகாதமி விருது
- சிறந்த ஒப்பனைக்கான அகாதமி விருது
- சிறந்த அசல் இசைக்கான அகாதமி விருது
- சிறந்த அசல் பாட்டிற்கான அகாதமி விருது
- சிறந்த இசைக்கான அகாதமி விருது
- சிறந்த திரைவண்ணத்திற்கான அகாதமி விருது
- சிறந்த தழுவிய திரைக்கதைக்கான அகாதமி விருது
# ஆவணமாக்கல் ஆராய்ச்சி மற்றும் பயிற்சி மையம்

**ஆவணமாக்கல் ஆராய்ச்சி மற்றும் பயிற்சி மையம் (டி.ஆர்.டி.சி)** (Documentation Research and Training Centre (DRTC), பெங்களூருவில் அமைந்துள்ள *இந்திய புள்ளியியல் நிறுவனத்தின்* (ஐ.எஸ்.ஐ) (Indian Statistical Institute) நூலகம் மற்றும் தகவல் அறிவியல் சார்ந்த துறைகளின் *ஆய்வு மையம்* (ஒரு துறையும்) ஆகும். *பேராசிரியர் பி.சி.மகாலநோபிசின்* ஊக்குவிப்பு மற்றும் இந்தியாவின் நவீன நூலகம் மற்றும் தகவல் அறிவியலின் தந்தை என்று அறியப்படும் பேராசியர் எஸ்.ஆர்.அரங்கநாதன் அவர்களின் ஆதரவுடன் டி.ஆர்.டி.சி 1962 ஆம் ஆண்டு ஏப்ரல் திங்களில் தொடங்கப்பட்டது.  
டி.ஆர்.டி.சி, இந்திய புள்ளியியல் நிறுவனத்தின் (ஐ.எஸ்.ஐ) (Indian Statistical Institute), கொல்கத்தா வழங்கும் நூலகம் மற்றும் தகவல் அறிவியலில் முதுகலை பட்டமான *எம்.எஸ்-எல்.ஐ.எஸ்* (Master of Science in Library and Information Science' (MS-LIS) என்ற பட்டப்படிப்பிற்கு பயிற்சி அளிப்பதுடன், *கல்வி சார்ந்த ஆய்வு நிறுவனம்* (academic and research ) என்ற முறையில் *முனைவர்* (டாக்டர்) பட்டத்திற்கும் ஆராய்ச்சி மாணவர்கள் இங்கு பதிவு செய்து கொள்ளப்படுகிறார்கள். டி.ஆர்.டி.சி இந்தியாவின் வலுவான ஆராய்ச்சி திட்டங்கள் அடங்கிய *பயிற்சிப் பள்ளி* எனலாம். டி.ஆர்.டி.சி இல் ஆய்வு என்பது பயனுறு *தகவல் தொழில் நுட்பத்துறை*யுடன் (application of information technology) ஒருமுகப்படுத்தி இணைத்த *நூலகம்* மற்றும் *தகவல் அறிவியல்* துறை சார்ந்தது ஆகும்.  
டி.ஆர்.டி.சி இந்தியாவில் *நூலக அறிவியல்* மற்றும் *தகவல் அறிவியல்* துறைகளுக்கான சிறந்த ஆய்வு மையம் என்பது பரவலான கருத்தாகும். இந்த மையம் வலுவான ஆய்வுத் திட்டங்களுடன் முனைவர் பட்டத்திற்கு இத்தாலியிலுள்ள *திரேண்டோ பல்கலைக்கழகத்துடன்* (University of Trento, Italy.) அயல்நாட்டு இணைவாக்கமும் (PhD collaboration) கொண்டுள்ளது.  
நடப்பு ஆண்டான 2012 ஆம் ஆண்டு டி.ஆர்.டி.சி *பொன்விழா* ஆண்டாகும். இந்த பொன்விழா ஆண்டை சிறப்பாகக் கொண்டாடும் வகையில், *சிறப்பறிவு மற்றும் தகவல் இயக்க இயல்கள் பற்றிய நவீனப் போக்குகள்* (International Conference on Trends in Knowledge and Information Dynamics) என்ற தலைப்பில் *பன்னாட்டுக் கருத்தரங்கு* ஒன்று நடக்கவுள்ளது. 'International Conference on Trends in Knowledge and Information Dynamics ' (ICTK-2012).
# ஆவணமாக்கல் ஆராய்ச்சி மற்றும் பயிற்சி மையம்

## மேலும் பார்க்க

- ஆவணப்படுத்தல் அறிவியல்
# சுல்தான்பூர் மாவட்டம்

**சுல்தான்பூர் மாவட்டம்** (, ) இந்தியாவின் உத்தரப்பிரதேச மாநில மாவட்டங்களில் ஒன்று. இம்மாவட்டத்தின் நிர்வாகத் தலைமையிடம் சுல்தான்பூர் நகரம் ஆகும். இது பைசாபாத் பிரிவின் கீழ் அமைந்துள்ளது. கங்கையின் கிளைநதியான கோமதி ஆறு இம்மாவட்டத்தின் நடுவே செல்கிறது.
# சுல்தான்பூர் மாவட்டம்

## பொருளாதாரம்

ஜகதீஸ்பூர் இம்மாவட்டத்தின் தொழில் நகரம் ஆகும். இங்கு பாரத மிகுமின் நிறுவன தொழிற்சாலையும், ஒரு உரத் தொழிற்சாலையும் மற்றும் சில தோல் தொழிற்சாலைகளும் உள்ளன. மேலும் இம்மாவட்டத்தின் முன்சிகஞ் அருகேயுள்ள கோர்வாவில் இந்துஸ்தான் ஏரோனாடிக்ஸ் நிறுவனத்தின் சோதனை மையமும், கௌரிகஞ்ல் ஏசிசி நிறுவனத்தின் சிமெண்ட் தொழிற்சாலையும் அமைத்துள்ளது.
# சுல்தான்பூர் மாவட்டம்

## மக்கள் வகைப்பாடு

2011 ஆம் ஆண்டு மக்கட்தொகை கணக்கெடுப்பின் படி சுல்தான்பூர் மாவட்டத்தின் மொத்த மக்கட்தொகை 3,790,922. இது தோராயமாக லைபீரியா நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 69வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் சுல்தான்பூர் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 17.92%.சுல்தான்பூர் மாவட்டத்தின் பாலின விகிதப்படி 1000 ஆண்களுக்கு 978 பெண்கள் உள்ளனர். மேலும் சுல்தான்பூர் மாவட்ட மக்களின் கல்வியறிவு விகிதம் 71.14%.
# வர்க்கமூலம்

கணிதத்தில் "a" என்னும் எண்ணின் **வர்க்கமூலம்** என்பது, y<sup>2</sup> = a என்னும் சமன்பாட்டில் அமைந்த எண் "y" ஆகும்; <math>y = \sqrt{ a }</math>. இன்னொரு வகையில் சொல்வதானால் எதன் வர்க்கம் "a" ஆக அமையுமோ அது "a" இன் வர்க்கமூலம் ஆகும். எடுத்துக்காட்டாக 4 என்பது 16 இன் வர்க்கமூலம். ஏனெனில், 4<sup>2</sup> = 16.  
ஒவ்வொரு எதிரெண் அல்லாத மெய்யெண்ணுக்கும், *முதன்மை வர்க்கமூலம்* என அழைக்கப்படும், ஒரு தனித்துவமான எதிரெண் அல்லாத வர்க்கமூலம் உண்டு. இதை <math>\scriptstyle \sqrt{a}</math> எனக் குறிப்பது வழக்கம். இங்கே <math>\scriptstyle \sqrt{\,\,}</math> என்பது மூலக்குறி எனப்படும். எடுத்துக்காட்டாக, , ஆகவும், 3 எதிரெண் அல்லாத எண் ஆதலாலும், 9 இன் முதன்மை வர்க்க மூலம் 3 என்பதை <math>\scriptstyle \sqrt{9} \ = \pm 3</math> எனக் குறிப்பர்.  
ஒவ்வொரு நேரெண் "a" யும் இரண்டு வர்க்க மூலங்களைக் கொண்டிருக்கும். இவை <math>\scriptstyle \sqrt{a}</math> உம், <math>\scriptstyle -\sqrt{a}</math> உம் ஆகும். இவற்றுள் முதலாவது நேரெண், மற்றது எதிரெண். இவ்விரண்டையும் ஒரே குறியீடாக <math>\scriptstyle \pm\sqrt{a}</math> எனக் குறிப்பர். ஒரு நேரெண்ணின் "வர்க்கமூலம்" என்பது அந்த நேரெண்ணின் முதன்மை வர்க்கமூலத்தையே குறிக்கும். நேரெண் "a" இன் வர்க்க மூலத்தை அடுக்குக் குறி முறையில் *a*<sup>1/2</sup> எனவும் குறிப்பது உண்டு.  
எதிரெண்களின் வர்க்கமூலங்களை சிக்கலெண்கள் வரையறையைக் கொண்டு காணலாம். மேலும் பொதுமையாக, ஒரு கணிதப் பொருளின் "வர்க்கம்" குறித்த கருத்து வரையறுக்கப்பட்டுள்ள எந்தவொரு சூழலிலும் வர்க்கமூலம் குறிப்பிடப்படலாம். இத்தகைய இதர கணித அமைப்புகளுடன் சார்பு வெளிகளும் சதுர அணிகளும் அடங்கும்.
# வர்க்கமூலம்

## பண்புகளும் பயன்பாடுகளும்

கொண்ட அரை பரவளைவு.]]
முதன்மை வர்க்கமூலச் சார்பு (வழக்கமாக வர்க்கமூலச் சார்பு என்றே குறிப்பிடப்படுகிறது) <math>f(x) = \sqrt{x}</math> என்பது எதிரில்லா மெய்யெண்களின் கணத்திலிருந்து அக்கணத்திற்கே வரையறுக்கப்பட்ட சார்பாகும். வடிவவியல் ரீதியாக, வர்க்கமூலச் சார்பானது ஒரு சாதுரத்தின் பரப்பளவை அச்சதுரத்தின் பக்க நீளத்துடன் இணைக்கிறது.  
இரு முழுவர்க்க எண்களின் விகிதமாக எழுதக்கூடிய விகிதமுறு எண்ணாக , "இருந்தால், இருந்தால் மட்டுமே" இன் வர்க்கமூலம் ஒரு விகிதமுறு எண்ணாக இருக்கும். வர்க்கமூலச் சார்பானது விகிதமுறு எண்களை இயற்கணித எண்களோடு இணைக்கிறது (இயற்கணித எண்களின் கணமானது விகிதமுறு எண்களின் கணத்தின் உட்கணம்).  
அனைத்து மெய்யெண்கள் க்கும்:
:<math display="block">
\sqrt{x^2} = \x\ =
\begin{cases}
x, & \text{if }x \ge 0 \\
-x, & \text{if }x < 0.
\end{cases}
</math> (பார்க்க: தனி மதிப்பு).  
அனைத்து எதிரில்லா மெய்யெண்கள் , களுக்கும்:
:<math display="block">\sqrt{xy} = \sqrt x \sqrt y</math>
:<math display="block">\sqrt x = x^{1/2}.</math>  
வர்க்கமூலச் சார்பானது, அனைத்து எதிரில்லா மெய்யெண்கள் களுக்கும் வர்க்கமூலச் சார்பு, தொடர்ச்சியான சார்பாகும்; மேலும் அனைத்து நேர் மெய்யெண்களுக்கும் வகையிடத்தக்கதாகும். வர்க்கமூலச் சார்பு எனில் அதன் வகையீடு:
:<math display="block">f'(x) = \frac{1}{2\sqrt x}.</math>  
<math>\sqrt{1 + x}</math> இன் ஐப் பொறுத்த டெய்லர் தொடர்:
:<math display="block">\sqrt{1 + x} = \sum_{n=0}^\infty \frac{(-1)^n(2n)!}{(1-2n)(n!)^2(4^n)}x^n = 1 + \frac{1}{2}x - \frac{1}{8}x^2 + \frac{1}{16} x^3 - \frac{5}{128} x^4 + \cdots,</math>
:<math> \x\</math> ≤ 1 மதிப்பிற்கு இத்தொடரானது ஒருங்கும்.  
எதிரில்லா எண்களின் வர்க்கமூலமானது, யூக்ளிடிய நெறிமம், தொலைவு ஆகியவற்றின் வரையறைகளிலும், ஹில்பர்ட்டு வெளி போன்ற பொதுமைப்படுத்தல்களிலும் பயன்படுத்தப்பட்டுள்ளது. மேலும் வர்க்கமூலம், புள்ளியியலின் நிகழ்தகவுக் கோட்பாட்டில் முக்கியமான கருத்துருவான நியமவிலகலை வரையறுக்கிறது. இருபடிச் சமன்பாட்டின் தீர்வுகளுக்கான வாய்ப்பாட்டில் பயன்படுத்தப்பட்டுள்ளது; மேலும் வர்க்கமூலத்தை அடிப்படையாகக் கொண்ட இருபடிக் களங்கள், இருபடி முழுவெண்களின் வளையங்கள் ஆகியவை இயற்கணிதத்திலும் வடிவவியலிலும் முக்கியமானவை. வர்க்கமூலங்கள் கணித வாய்பாடுகளிலும் இயற்பியல் விதிகளிலும் பரவலாகக் காணப்படுகின்றன.
# வர்க்கமூலம்

## நேரெண்ணின் வர்க்கமூலம்

ஒரு நேரெண்ணிற்கு இரு வர்க்கமூலங்கள் உள்ளன; இவை இரண்டும் ஒன்றுக்கொன்று கூட்டல் நேர்மாறாக இருக்கும். அதாவது அளவில் சமமாகவும் குறியில் எதிரானவையாகயும் இருக்கும் (ஒன்று நேரெண் மற்றது எதிரெண்). பொதுவாக ஒரு நேர்ண்ணின் வர்க்கமூலம் எனக் குறிப்பிடும்போது அது நேரெண்ணாகவுள்ள வர்க்கமூலத்தையே சுட்டுகிறது.  
முழுவெண்களின் வர்க்கமூலங்கள் இயற்கணித எண்களாக, குறிப்பாக இருபடி முழுவெண்களாக இருக்கும்.  
ஒன்றுக்கு மேற்பட்ட எண்களின் பெருக்கலாகவுள்ள எண்ணின் வர்க்கமூலமானது அப்பெருக்கலிலுள்ள தனித்தனி காரணியெண்களின் வர்க்கமூலங்களின் பெருக்கலுக்குச் சமமாக இருக்குமென்பதால், ஒரு நேரெண்ணின் வர்க்கமூலமானது அதன் பகா எண்களின் காரணிகளின் வர்க்கமூலங்களின் பெருக்குத்தொகைக்குச் சமமாகும். மேலும் <math display="inline">\sqrt{p^{2k}} = p^k,</math> என்பதால்:
:<math display="block">\sqrt{p_1^{2e_1+1} \cdots p_k^{2e_k+1}p_{k+1}^{2e_{k+1}} \dots p_n^{2e_n}} = p_1^{e_1} \dots p_n^{e_n} \sqrt{p_1\dots p_k}.</math>
# வர்க்கமூலம்

## நேரெண்ணின் வர்க்கமூலம்

### பதின்ம விரிவாக்கங்கள்

முழுவர்க்க எண்களின் வர்க்கமூலங்கள் முழு எண்களாகும் (எகா: 0, 1, 4, 9, 16) ஏனைய நேரெண்களின் வர்க்கமூலங்கள் விகிதமுறா எண்களாக இருக்குமென்பதால் அவற்றின் பதின்ம விரிவுகள் மீளும் தசமங்களாக இருக்கும். கீழுள்ள அட்டவணையில் துவக்க இயலெண்கள் சிலவற்றின் தசமத் தோராயங்கள் தரப்பட்டுள்ளன:  
| 0 | 0 |
| --- | --- |
| 1 | 1 |
| 2 | ]] |
| 3 | ]] |
| 4 | 2 |
| 5 | ]] |
| 6 | ]] |
| 7 | ]] |
| 8 |  |
| 9 | 3 |
| 10 | } |
# வர்க்கமூலம்

## நேரெண்ணின் வர்க்கமூலம்

### காலமுறை தொடரும் பின்னங்களாக

கணிதவியலாளர் ஜோசப் லூயி லாக்ராஞ்சியால் விகிதமுறா எண்கள் காலமுறைத் தொடரும் பின்னங்களாகக் கண்டறியப்பட்டது.  
| <math>\sqrt{2}</math> | = [1; 2, 2, ...] |  |
| --- | --- | --- |
| <math>\sqrt{3}</math> | = [1; 1, 2, 1, 2, ...] |  |
| <math>\sqrt{4}</math> | = [2] |  |
| <math>\sqrt{5}</math> | = [2; 4, 4, ...] |  |
| <math>\sqrt{6}</math> | = [2; 2, 4, 2, 4, ...] |  |
| <math>\sqrt{7}</math> | = [2; 1, 1, 1, 4, 1, 1, 1, 4, ...] |  |
| <math>\sqrt{8}</math> | = [2; 1, 4, 1, 4, ...] |  |
| <math>\sqrt{9}</math> | = [3] |  |
| <math>\sqrt{10}</math> | = [3; 6, 6, ...] |  |
| <math>\sqrt{11}</math> | = [3; 3, 6, 3, 6, ...] |  |
| <math>\sqrt{12}</math> | = [3; 2, 6, 2, 6, ...] |  |
| <math>\sqrt{13}</math> | = [3; 1, 1, 1, 1, 6, 1, 1, 1, 1, 6, ...] |  |
| <math>\sqrt{14}</math> | = [3; 1, 2, 1, 6, 1, 2, 1, 6, ...] |  |
| <math>\sqrt{15}</math> | = [3; 1, 6, 1, 6, ...] |  |
| <math>\sqrt{16}</math> | = [4] |  |
| <math>\sqrt{17}</math> | = [4; 8, 8, ...] |  |
| <math>\sqrt{18}</math> | = [4; 4, 8, 4, 8, ...] |  |
| <math>\sqrt{19}</math> | = [4; 2, 1, 3, 1, 2, 8, 2, 1, 3, 1, 2, 8, ...] |  |
| <math>\sqrt{20}</math> | = [4; 2, 8, 2, 8, ...] | } |  
தொடரும் பின்னங்களின் சுருக்கு வடிவமாக இங்கு சதுர அடைப்புக்குறி பயன்படுத்தப்பட்டுள்ளது. 11 இன் வர்க்கமூலம், [3; 3, 6, 3, 6, ...] , கீழுள்ளவாறமைகிறது:
:<math display="block">
\sqrt{11} = 3 + \cfrac{1}{3 + \cfrac{1}{6 + \cfrac{1}{3 + \cfrac{1}{6 + \cfrac{1}{3 + \ddots}}}}}
</math>  
இரு இலக்க வடிவமான {3, 6}, பகுதிகளில் மீண்டும் மீண்டும் வருகிறது. என்பதால் மேலே தரப்பட்டது கீழுள்ள பொதுமைப்படுத்தப்பட்ட தொடரும் பின்னங்களை ஒத்திருக்கும்:
:<math display="block">
\sqrt{11} = 3 + \cfrac{2}{6 + \cfrac{2}{6 + \cfrac{2}{6 + \cfrac{2}{6 + \cfrac{2}{6 + \ddots}}}}} = 3 + \cfrac{6}{20 - 1 - \cfrac{1}{20 - \cfrac{1}{20 - \cfrac{1}{20 - \cfrac{1}{20 - \ddots}}}}}.
</math>
# வர்க்கமூலம்

## எதிரில்லா மற்றும் சிக்கல் எண்களின் வர்க்கமூலங்கள்

அனைத்து நேர் மாற்றும் எதிர் எண்களின் வர்க்கங்களும் நேரெண்களாகவே இருக்கின்றன; மேலும் 0 இன் வர்க்கம் 0. எனவே எந்தவொரு எதிரெண்ணுக்கும் மெய்யெண் வர்க்கமூலம் கிடையாது. எனவே எதிரெண்களின் வர்க்கமூலங்கள் காண்பதற்கு சிக்கலெண்களின் கணம் எடுத்துக்கொள்ளப்படுகிறது. இதில் கற்பனை அலகு என்ற புது எண் அறிமுகப்படுத்தப்படுகிறது. கற்பனை அலகின் குறியீடு ("*i*" ஆனது வழக்கமாக மின்னோட்டத்தைக் குறிக்கும் சூழல்களில் கற்பனை அலகு எனக் குறிக்கப்படுகிறது.) கற்பனை அலகின் வரையறை:
:.
இதிலிருந்து ஆனது −1 -இன் வர்க்கமூலம் என்றும், என்பதால் உம் −1 இன் வர்க்கமூலமென்றும் அறியலாம். −1 இன் முதன்மை வர்க்கமூலமாக எடுத்துக்கொள்ளப்படுகிறது.  
:<math display="block">(i\sqrt x)^2 = i^2(\sqrt x)^2 = (-1)x = -x.</math> என்பதால், ஏதாவதொரு எதிரில்லா எண் எனில், இன் முதன்மை வர்க்கமூலம்
:<math display="block">\sqrt{-x} = i \sqrt x.</math>
# வர்க்கமூலம்

## எதிரில்லா மற்றும் சிக்கல் எண்களின் வர்க்கமூலங்கள்

### சிக்கலெண்ணின் முதன்மை வர்க்கமூலம்

எந்தவொரு <math>x + i y</math> என்ற சிக்கலெண்ணையும், சிக்கலெண் தளத்திலமைந்த <math>(x, y),</math> கார்ட்டீசியன் ஆயதொலைவுகளுடைய புள்ளியாகக் கருதலாம். இதேபோல வாள்முனை ஆள்கூற்று முறைமையிலும் போலார் ஆயதொலைகள் <math>(r, \varphi),</math> கொண்ட புள்ளியாகக் கொள்ளலாம்; போலார் ஆயதொலைவுகளில், புள்ளிக்கும் ஆதிக்கும் இடைப்பட்ட தூரம் <math>r \geq 0</math>; புள்ளியையும் ஆதியையும் இணைக்கும் கோட்டுத்துண்டானது நேர்ம மெய்யச்சுடன் (<math>x</math>) உண்டாக்கும் கோணம் <math>\varphi</math>. போலார் ஆயமுறையில் சிக்கலெண் தளத்தில் புள்ளியின் குறியீடு: <math>r e^{i\varphi}.</math>  
<math display=block>z = r e^{i \varphi} \text{ with } -\pi < \varphi \leq \pi,</math> எனில், <math>z</math> இன் முதன்மை வர்க்கமூலத்தின் வரையறை:
:<math display=block>\sqrt{z} = \sqrt{r} e^{i \varphi / 2}.</math>  
<math>z</math> ஒரு எதிரில்லா மெய்யெண்ணாக இருந்தால் (<math>\varphi = 0</math>) <math>z</math> இன் முதன்மை வர்க்கமூலம்:
:<math>\sqrt{r} e^{i (0) / 2} = \sqrt{r};</math>  
<math>-\pi < \varphi \leq \pi</math> ஆக இருத்தல் அவசியமானது ஏனெனில்:  
- <math>\varphi = -\pi/2</math> எனில்
: <math>z = - 2 i</math>
:இதன் முதன்மை வர்க்கமூலம்:
:<math display=block>\sqrt{-2 i} = \sqrt{2 e^{i\varphi}} = \sqrt{2} e^{i\varphi/2} = \sqrt{2} e^{i(-\pi/4)} = 1 - i</math>  
- ஆனால் <math>\tilde{\varphi} := \varphi + 2 \pi = 3\pi/2</math> எனக் கொள்ள <math>z </math> இன் நேரில்லா வர்க்கமூலம் கிடைக்கிறது:
: <math>\sqrt{2} e^{i\tilde{\varphi}/2} = \sqrt{2} e^{i(3\pi/4)} = -1 + i = - \sqrt{-2 i}.</math>  
முதன்மை வர்க்கமூலச் சார்பானது, நேரில்லா மெய்யெண்கள் தவிர்த்த அனைத்திற்கும் முற்றுருவச் சார்பியம். இக்கட்டுரையின் மேற்பகுதியில் கூறப்பட்டுள்ள <math>\sqrt{1 + x}</math> இன்டெய்லர் தொடரானது <math>|x| < 1.</math> என்றமையும் சிக்கலெண்கள் <math>x</math> க்கும் பொருந்தும்.  
சிக்கலெண்களின் வர்க்கமூலத்தை முக்கோணவியல் சார்புகள் கொண்டும் எழுதலாம்:
:<math display=block>\sqrt{r \(\cos \varphi + i \sin \varphi \)} = \sqrt{r} \(\cos \frac{\varphi}{2} + i \sin \frac{\varphi}{2} \).</math>
# வர்க்கமூலம்

## எதிரில்லா மற்றும் சிக்கல் எண்களின் வர்க்கமூலங்கள்

### இயற்கணித வாய்பாடு

மெய் மற்றும் கற்பனைப் பகுதிகளைக் கொண்ட வடிவிலுள்ள சிக்கலெண்ணின் முதன்மை வர்க்கமூலத்தைக் கீழுள்ள வாய்பாடு மூலம் காணலாம்:
:<math display="block">\sqrt{x+iy} = \sqrt{\frac{\sqrt{x^2+y^2} + x}{2}} +i\sgn(y) \sqrt{\frac{\sqrt{x^2+y^2} - x}{2}},</math>
இதில் என்பது இன் குறியாகும் ( தவிர). குறிப்பாக எடுத்துக்கொள்ளப்பட்ட சிக்கலெண் மற்றும் அதன் வர்க்கமூலத்தின் கற்பனைப்பகுதிகள் இரண்டின் குறிகளும் ஒன்றாக இருக்கும். முதன்மை வர்க்கமூலத்தின் மெய்ப்பகுதி எப்போதுமே எதிரில்லா எண்ணாகவே இருக்கும்.  
எடுத்துக்காட்டாக இன் முதன்மை வர்க்கமூலங்கள்:
<math display="block">\begin{align}
\sqrt{i} &= \frac{1}{\sqrt{2}} + i\frac{1}{\sqrt{2}} = \frac{\sqrt{2}}{2}(1+i),\\
\sqrt{-i} &= \frac{1}{\sqrt{2}} - i\frac{1}{\sqrt{2}} = \frac{\sqrt{2}}{2}(1-i).
\end{align}</math>
# வர்க்கமூலம்

## -ஆம் படிமூலங்களும் பல்லுறுப்புக்கோவை மூலங்களும்

<math>y^2 = x</math> எனில், <math>x</math> இன் வர்க்கமூலம் <math>y</math> ஆகும் என்ற வர்க்கமூலத்தின் வரையறை மேலும் பொதுமைப்படுத்தப்படுகிறது:  
- <math>y^3 = x</math> எனில் <math>x</math> இன் கனமூலம் <math>y</math> ஆகும்; குறியீடு: <math>\sqrt[3]x.</math>
- ஆனது இரண்டைவிடப் பெரிய முழுவெண் எனில், <math>x</math> இன் -ஆம் படிமூலம் என்பது <math>y^n = x</math> என்ற சமன்பாட்டை நிறைவுசெய்யும் <math>y</math> ஆகும்; இதன் குறியீடு: <math>\sqrt[n]x.</math>
- பல்லுறுப்புக்கோவை எனும் பல்லுறுப்புக்கோவையின் மூலமானது சமன்பாட்டை நிறைவுசெய்யும் இன் மதிப்பாகும். எடுத்துக்காட்டாக, <math>y^n - x.</math> என்ற பல்லுறுப்புக்கோவையின் மூலங்கள் இன் ஆம் படிமூலங்களாகும்.  
ஆபேல்-உருஃப்பினி தேற்றத்தின்படி, ஐந்து அல்லது அதற்கும் மேற்பட்ட படிகொண்ட பல்லுறுப்புக்கோவைகளின் மூலங்களை -ஆம் படிமூலங்களாக எழுத இயலாது.
# வர்க்கமூலம்

## அணிகள் அல்லது செயலிகளின் வர்க்கமூலங்கள்

*A*, ஒரு நேர்ம-வரைவுள்ள அணி அல்லது செயலி எனில் என்பதை நிறைவுசெய்யும் ஒரேயொரு நேர்ம-வரைவுள்ள அணி அல்லது செயலி *B* இருக்கும்; மேலும் என வரையறுக்கப்படுகிறது. பொதுவாக அணிகளுக்கு எண்ணற்ற வர்க்கமூலங்கள் இருக்கலாம். எடுத்துக்காட்டாக ஒரு [[முற்றொருமை அணிக்கு எண்ணற்ற வர்க்கமூலங்கள் உள்ளன. எனினும் அவற்றில் ஒன்றுமட்டுமே நேர்ம-வரைவுள்ளதாக இருக்கும்.
# வர்க்கமூலம்

## வடிவவியல் முறையில் வர்க்கமூலம் வரைதல்

வழக்கமாக, ஒரு நேரெண்ணின் வர்க்கமூலம் என்பது அந்த எண்ணுக்குச் சமமான பரப்பளவுள்ள சதுரத்தின் பக்கநீளத்திற்குச் சமமாகும். எனினும் சதுர வடிவமென்பது அவசியமானதல்ல. இரு வடிவொத்த யூக்ளிடிய தளப் பொருட்களில் ஒன்றின் பரப்பளவு மற்றதன் பரப்பளவைப் போல *a* மடங்கு பெரியதாக இருந்தால் அப்பொருட்களின் நேரியல் அளவுகளின் விகிதம் <math>\sqrt{a}</math> ஆக இருக்கும்.  
நேர்விளிம்பு மற்றும் கவராயத்தைக் கொண்டு ஒரு வர்க்கமூலத்தை வரையலாம். கணிதவியலாளர் யூக்ளிடு, அவரது எலிமென்ட்சு நூலில் இரு வெவ்வேறு இடங்களில் இரு அளவுகளின் பெருக்கல் சராசரி காணும்முறையைக் கூறியிருக்கிறார் (Proposition II.14 and Proposition VI.13). அதனைக் கொண்டு, *a*, *b* இன் பெருக்கற்சராசரி <math>\sqrt{ab}</math> என்பதால், என எடுத்துக்கொண்டு எளிதாக <math>\sqrt{a}</math> வரையலாம்.
# பலாசம்

**பலாசம்** என்னும் மலர் கல்யாண முருங்கை (முருக்க மரம்) ( *butea frondosa* ) மலரைக் குறிப்பதாக அறிஞர்கள் கருதுகின்றனர்.  
குறிஞ்சிநிலக் கோதையர் குவித்து விளையாடிய மலர்கள் 99-ல் ஒன்று பலாசம்.  
வீட்டுக்கு நிலை, கதவு, சன்னல் போன்ற பொருள்கள் ‘பலாசு’ என்னும் மரத்தால் செய்யப்படுகின்றன. இது லேசு தன்மையும், வழவழப்பும், மஞ்சள் நிறமும் கொண்ட மரம். கல்யாண முருங்கை அன்று.
# பலாசம்

## இவற்றையும் காண்க

:சங்ககால மலர்கள்
# பாங்கர் (கொடி)

**பாங்கர்** என்பது ஒரு கொடி.  
வீட்டுத்தோட்டத்தில் இதனை வளர்ப்பர்.  
முல்லைப்பூவைப் போலத் தலையில் சூடிக்கொள்வர்.
# பாங்கர் (கொடி)

## பாங்கர் மலர் பற்றிச் சங்கப்பாடல்கள் தரும் செய்திகள்

- குறிஞ்சிநிலக் கோதையர் குவித்து விளையாடிய மலர்களில் ஒன்று பாங்கர் மலர்
- திருப்பரங்குன்றத்தில் பூத்திருந்த மலர்களில் ஒன்று.
- சூடும் பூக்களில் ஒன்று
- பாட்டங்கால் எனப்பட்ட வீட்டுத்தோட்டத்தில் பூக்கும்.
- பாங்கர் கொடி முசுண்டைமேல் ஏறிப் பம்பிக் கிடக்கும்.
# பாங்கர் (கொடி)

## இவற்றையும் காண்க

:சங்ககால மலர்கள்
# பாங்கர் (கொடி)

## வெளியிணைப்புகள்

- பாங்கர் மலர் படம்
# த லார்டு ஆப் த ரிங்ஸ்: த பெலொசிப் ஆப் த ரிங்

**த லார்டு ஆப் த ரிங்ஸ்: த பெலொசிப் ஆப் த ரிங்** என்பது 2001 ஆம் ஆண்டு வெளியான அமெரிக்க நாட்டு காவிய கனவுருப்புனைவுத் சாகசத் திரைப்படம் ஆகும். இந்த திரைப்படம் 1954 ஆம் ஆண்டில் ஜே. ஆர். ஆர். டோல்கீன் என்பவர் எழுதிய த லோட் ஒவ் த ரிங்ஸ் என்ற புதின புத்தகத்தை மையமாக கொண்டு பீட்டர் ஜாக்சன் என்பவர் தயாரித்து மற்றும் இயக்க, எலியா வுட், இயன் மெக்கெல்லன், லிவ் டைலர், விக்கோ மோர்டென்சென், சீன் ஆஸ்டின், கேட் பிளான்சேட், ஜோன் ரைஸ்-டேவிஸ், பில்லி பாய்டு, டோமினிக் மோனகன், ஆர்லாந்தோ புளூம், கிறிஸ்டோபர் லீ, ஹியூகோ வீவிங், சான் பீன், இயன் ஹோல்ம் மற்றும் ஆண்டி செர்கிஸ் ஆகியோர் நடித்துள்ளனர்கள்.  
இந்த படத்தின் கதை மத்திய-பூமியில் அமைக்கப்பட்டடுள்ளது, அதிகாரத்திற்குத் திரும்புவதற்காக, தனது ஆன்மாவின் ஒரு பகுதியைக் கொண்ட ஒரு மோதிரத்தைத் தேடும் டார்க் லார்டு சாரோனைப் பற்றி சொல்கிறது. இளம் ஹாபிட் பிரோடோ பேக்கின்சுக்கு இந்த அதிசய மோதிரம் கிடைக்கிறது. பிரோடோ மற்றும் எட்டு தோழர்கள் மோதிரத்தை அழிக்கக்கூடிய ஒரே இடமான மோர்டோர் தேசத்தில் உள்ள மவுண்ட் டூமுக்கு தங்கள் பயணத்தைத் தொடங்கும்போது ஏற்படும் பல சவால்களை சொல்லறது.  
இந்த படம் திசம்பர் 10, 2001 அன்று லண்டனில் உள்ள ஓடியோன் லீசெஸ்டர் சதுக்கத்தில் திரையிடப்பட்டது மற்றும் 19 டிசம்பர் 2001 அன்று உலகம் முழுவதும் திரையரங்குகளில் வெளியிடப்பட்டது. இந்தத் திரைப்படம் விமர்சகர்கள் மற்றும் ரசிகர்களால் பாராட்டப்பட்டது. இதன் விசுவல் எபெக்ட்சு, ஜாக்சனின் இயக்கம், திரைக்கதை, இசையமைப்பு மற்றும் மூலப்பொருளுக்கு விசுவாசம் ஆகியவற்றிற்காக பாராட்டைப் பெற்றது. இது அதன் ஆரம்ப வெளியீட்டில் உலகளவில் $880 மில்லியன் வசூலித்தது, இது 2001 இன் இரண்டாவது அதிக வசூல் செய்த படமாகவும், வெளியான நேரத்தில் எல்லா காலத்திலும் அதிக வசூல் செய்த ஐந்தாவது படமாகவும் அமைந்தது. அடுத்தடுத்த மறு வெளியீடுகளைத் தொடர்ந்து, 2021 ஆம் ஆண்டு வரை $897 மில்லியனுக்கு மேல் வசூலித்துள்ளது. இத்திரைப்படம் பதிமூன்று அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து நான்கு அகாதமி விருதுகளை வென்றது.
# த லார்டு ஆப் த ரிங்ஸ்: த பெலொசிப் ஆப் த ரிங்

## விருதுகள்

### அகாதமி விருதுகள்

#### வென்றவை

- சிறந்த ஒளிப்பதிவிற்கான அகாதமி விருது
- சிறந்த ஒப்பனைக்கான அகாதமி விருது
- சிறந்த அசல் இசைக்கான அகாதமி விருது
- சிறந்த திரைவண்ணத்திற்கான அகாதமி விருது
# த லார்டு ஆப் த ரிங்ஸ்: த பெலொசிப் ஆப் த ரிங்

## விருதுகள்

### அகாதமி விருதுகள்

#### பரிந்துரைக்கப்பட்டவை

- சிறந்த துணை நடிகருக்கான அகாதமி விருது
- சிறந்த கலை இயக்கத்திற்கான அகாதமி விருது
- சிறந்த உடை அலங்காரத்திற்கான அகாதமி விருது
- சிறந்த இயக்குனருக்கான அகாதமி விருது
- சிறந்த திரை இயக்கத்திற்கான அகாதமி விருது
- சிறந்த அசல் பாட்டிற்கான அகாதமி விருது
- சிறந்த திரைப்படத்திற்கான அகாதமி விருது
- சிறந்த இசை இயக்கத்திற்கான அகாதமி விருது
- சிறந்த தழுவிய திரைக்கதைக்கான அகாதமி விருது
# பாரம் (மலர்)

பாரம் என்னும் சொல் சுமைப்பளுவைக் குறிக்கும்.  
பாரம் என்பது பருத்தி. மிகவும் லேசான பொருளைப் பாரம் எனல் மங்கலவழக்கு. அது கொடிய நஞ்சு கொண்ட பாம்பை நல்லபாம்பு எனவும், கருநிற ஆட்டை வெள்ளாடு எனவும் வழங்குவது போன்றது.  
பாரம் என்னும் ஊர் உண்டு. இதனைத் தலைநகராகக் கொண்டு நன்னன் என்னும் அரசன் ஆண்டுவந்தான்.
:நெடும்பாரம்
:பனம்பாரம்
என்னும் ஊர்களும் உள்ளன.  
பாரம் என்னும் மலரையும் சேர்த்து 99 மலர்களைக் குவித்து மகளிர் விளையாடிய செய்தி குறிஞ்சிப்பாட்டில் உண்டு.
# பாரம் (மலர்)

## இவற்றையும் காண்க

:சங்ககால மலர்கள்
# த ஏவியேட்டர் (திரைப்படம்)

***த ஏவியேட்டர் (The Aviator)*** 2004 இல் வெளியான அமெரிக்க நாடகத் திரைப்படமாகும். மைக்கேல் மேன், சாண்டி கிளிமேன், கிரஹாம் கிங், சார்லஸ் எவன்ஸ் ஜூனியர் ஆகியோரால் தயாரிக்கப்பட்டு மார்ட்டின் ஸ்கோர்செசி ஆல் இயக்கப்பட்டது. லியோனார்டோ டிகாப்ரியோ, கேட் பிளான்செட், ஆலன் ஆல்டா, அலெக் பால்ட்வின், கேட் பெக்கின்சேல், ஜான் ரேய்ல்லி, குவென் ஸ்டெபானி, ஜூட் லா ஆகியோர் நடித்துள்ளனர். இத்திரைப்படம் பதினொன்று அகாதமி விருதுகளுக்கு தேர்ந்தெடுக்கப்பட்டது. சிறந்த ஒளிப்பதிவிற்கான அகாதமி விருதையும் சேர்த்து ஐந்து அகாதமி விருதுகளை வென்றது.
# த ஏவியேட்டர் (திரைப்படம்)

## விருதுகள்

### அகாதமி விருதுகள்

#### வென்றவை

- சிறந்த துணை நடிகைக்கான அகாதமி விருது
- சிறந்த கலை இயக்கத்திற்கான அகாதமி விருது
- சிறந்த ஒளிப்பதிவிற்கான அகாதமி விருது
- சிறந்த உடை அலங்காரத்திற்கான அகாதமி விருது
- சிறந்த திரை இயக்கத்திற்கான அகாதமி விருது
# த ஏவியேட்டர் (திரைப்படம்)

## விருதுகள்

### அகாதமி விருதுகள்

#### பரிந்துரைக்கப்பட்டவை

- சிறந்த நடிகருக்கான அகாதமி விருது
- சிறந்த துணை நடிகருக்கான அகாதமி விருது
- சிறந்த இயக்குனருக்கான அகாதமி விருது
- சிறந்த ஒப்பனைக்கான அகாதமி விருது
- சிறந்த இசை இயக்கத்திற்கான அகாதமி விருது
- சிறந்த திரைப்படத்திற்கான அகாதமி விருது
- சிறந்த அசல் திரைக்கதைக்கான அகாதமி விருது
# படிமம்:The Aviator poster.JPG

## சுருக்கம்

**Description:** Promotional poster for *த ஏவியேட்டர்*  
**Source:** © 2004 IMF Internationale Medien und Film GmbH & Co. 3 Produktions KG. All Rights Reserved